डीएमयू की चपेट में कार आई, सवार बाल-बाल बचे
बिनाफाटक पर तेज रफ्तार कार ट्रेन से टकरा गई। कार में सवार तीन लोगों दुर्घटना में बच कर भाग निकले लेकिन कार का बुरी तरह से नुकसान हो गया। प्रत्यक्षदर्शियों ने बताया कार में तेज अावाज के साथ म्यूजिक चल रहा था। फिलहाल रेलवे पुलिस ने कार कब्जे में लेकर कार्रवाई शुरू कर दी है।
रेलवे चौकी के प्रभारी प्रमोद कुमार ने बताया कि कादियां से चलकर बटाला रही डीएमयू गाड़ी नंबर 74692 शाम करीब 4.55 पर बटाला पुलिस लाइन के पास पहुंची तो तेज रफ्तार कार अचानक ट्रेन के आगे से गुजर गई जिस कारण कार ट्रेन की चपेट में आकर क्षतिग्रस्त हो गई लेकिन कार में सवार तीनों लोग बच गए और मौके पर गाड़ी छोड़ कर फरार हो गए। पुलिस फिलहाल दुर्घटना वाली कार को कब्जे में लेकर रेलवे चौकी ले आई है और कार्रवाई में जुट गई है।
कादियां में अहमदिया जमात के सालाना जलसा के चलते अमृतसर से कादियां वाया बटाला के लिए स्पेशल ट्रेन दिन में दो बार चलाई जा रही है जबकि वैसे ट्रेन दिन में एक समय ही चलती है। जिस फाटक पर ट्रेन की चपेट में कार आई उस जगह पर विभाग की तरफ से तो काई गार्ड ही तैनात किया गया और ही वहां पर कोई फाटक बनाया गया है। इलाके के लोगों का कहना है कि बिना फाटक के कई बार ट्रेन से हादसे होते-होते बचे हैं। उन्होंने रेलवे विभाग के विरुद्ध प्रदर्शन करते हुए फाटक लगाने की मांग की।
कार सवार मौका देख फरार,पुलिस कार्रवाई शुरू
hin_Deva hin_Deva hin_Deva hin_Deva bho_Deva